|  |  |
| --- | --- |
| **MINISTERUL TRANSPORTURILOR ȘI INFRASTRUCTURII**  Nr. ................../........................... | **MINISTERUL AFACERILOR INTERNE**  Nr. ................../........................... |

**ORDIN**

**al ministrului transporturilor și infrastructurii și ministrului afacerilor interne pentru modificarea Ordinului ministrului transporturilor şi ministrului afacerilor interne nr. 1249/132/2018 privind instituirea restricţiei de circulaţie pentru vehiculele rutiere cu masa totală maximă autorizată mai mare cu 7,5 tone pe unele sectoare de autostrăzi şi de drumuri naţionale europene (E) pentru vehiculele rutiere, altele decât cele destinate exclusiv transportului de persoane, în zilele de vineri, sâmbătă, duminică, în zilele premergătoare zilelor de sărbătoare legală şi în zilele de sărbătoare legală**

În conformitate cu prevederile art. 44 alin. (2) din Ordonanţa Guvernului nr. [43/1997](file:///C:\Users\User\sintact%204.0\cache\Legislatie\temp722460\00022929.htm) privind regimul drumurilor, republicată, cu modificările şi completările ulterioare,

În temeiul art. 5 alin. (9) din Hotărârea Guvernului nr. 370/2021 privind organizarea şi funcţionarea Ministerului Transporturilor şi Infrastructurii, precum şi al art. 7 alin. (5) din Ordonanţa de urgenţă a Guvernului nr. [30/2007](file:///C:\Users\User\sintact%204.0\cache\Legislatie\temp722460\00102524.htm) privind organizarea şi funcţionarea Ministerului Afacerilor Interne, aprobată cu modificări prin Legea nr. [15/2008](file:///C:\Users\User\sintact%204.0\cache\Legislatie\temp722460\00109796.htm), cu modificările şi completările ulterioare,

**ministrul transporturilor și infrastructurii și ministrul afacerilor interne** emit următorul:

**ORDIN**

**Art. 1. –** Ordinul ministrului transporturilor şi ministrului afacerilor interne nr. 1249/132/2018 privind instituirea restricţiei de circulaţie pentru vehiculele rutiere cu masa totală maximă autorizată mai mare cu 7,5 tone pe unele sectoare de autostrăzi şi de drumuri naţionale europene (E) pentru vehiculele rutiere, altele decât cele destinate exclusiv transportului de persoane, în zilele de vineri, sâmbătă, duminică, în zilele premergătoare zilelor de sărbătoare legală şi în zilele de sărbătoare legală, publicat în Monitorul Oficial al României, Partea I, nr. 1056 din data de 13 decembrie 2018, se modifică după cum urmează:

1. Titlul ordinului se modifică și va avea următorul cuprins:

“Ordin al ministrului transporturilor și infrastructurii și al ministrului afacerilor interne privind instituirea restricţiei de circulaţie pentru vehiculele rutiere cu masa totală maximă autorizată mai mare cu 7,5 tone, altele decât cele destinate exclusiv transportului de persoane, pe unele sectoare de autostrăzi şi de drumuri internaționale (E), în zilele de vineri, sâmbătă și duminică, în zilele premergătoare zilelor de sărbătoare legală şi în zilele de sărbătoare legală”

1. Alineatul (1) al articolului 2 se modifică și va avea următorul cuprins:

“(1) Se instituie restricţia de circulaţie pe unele sectoare de autostrăzi şi de drumuri internaționale (E) pentru vehiculele rutiere cu masa totală maximă autorizată mai mare de 7,5 tone, altele decât cele destinate exclusiv transportului de persoane, în zilele de vineri, sâmbătă şi duminică, în zilele premergătoare zilelor de sărbătoare legală şi în zilele de sărbătoare legală prevăzute la art. 1 lit. b), pe sectoarele de drum, în perioadele din an şi în intervalele orare prevăzute în anexa nr. 1.”

**3.** Anexa nr. 1 se modifică şi se înlocuiește cu anexa care face parte integrantă din prezentul ordin.

**Art. 2. –** Prezentul ordin se publică în Monitorul Oficial al României, Partea I şi intră în vigoare de la data publicării.

|  |  |
| --- | --- |
| **VICEPRIM-MINISTRU,**  **MINISTRUL TRANSPORTURILOR ŞI INFRASTRUCTURII**  **SORIN MIHAI GRINDEANU** | **MINISTRUL AFACERILOR INTERNE**  **LUCIAN NICOLAE BODE** |